**ОБЩИНСКА ИЗБИРАТЕЛНА КОМИСИЯ ЯМБОЛ**

**ПРОТОКОЛ**

**№ 46**

**На 09 ноември 2015 г. се проведе заседание на Общинска избирателна комисия Ямбол при следния**

**Д н е в е н р е д:**

1. Проект за Решение за заличаване от листата за общински съветници, предложена от партия ГЕРБ на избрания за кмет кандидат Георги Славов в Община Ямбол в изборите на 25.10.2015г

*докладчик: Станка Раданова*

2. Доклад по входяща поща

*докладчик: Кристина Генова*

**ПРИСЪСТВАХА**: Екатерина Янева, Кристина Генова, Станка Раданова, Недялко Савов , Мирослава Янева, Драгомир Димитров, Мариана Гърдева, Младенка Делибалтова

**ОТСЪСТВАХА**: Светла Кирилова, Мехмед Мехмедов, Весела Караманова,

Заседанието бе открито в 16.30ч.и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 8 членове на комисията, имаме необходимия кворум за провеждане на днешното заседание.

Предлагам колегата Савов за преброител при поименно гласуване. Който е съгласен с така направеното предложение моля да гласува.

Гласували **За** – 8 членове: Екатерина Янева, Недялко Савов, Кристина Генова, Станка Раданова, Мирослава Янева, Драгомир Димитров, Мариана Гърдева, Младенка Делибалтова

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, свиках днешното заседание по повод Решение № 2884-МИ/03.11.2015г. на ЦИК, съгласно което следва да заличим избрания за кмет на Община Ямбол – Г-н Георги Славов, издигнат от ПП ГЕРБ, който е едновременно кандидат за общински съветник. В случая той отпада от кандидатската листа за общински съветници и в изпълнение на визираното решение на ЦИК, ние следва с решение да го заличим от листата на предложилата го партия. Да докладва проекта за решение давам думата на Станка Раданова.

**СТАНКА РАДАНОВА:** Колеги, предлагам Ви следният проект за решение.

С Решение №210-МИ/26.10.2015г., при проведените на 25.10.2015г. избори за кмет в Община Ямбол, ОИК-Ямбол обяви за избран за кмет на Община Ямбол ГЕОРГИ ИВАНОВ СЛАВОВ с ЕГН........

С Решение №70-МИ/19.09.2015г. на ОИК-Ямбол Георги Иванов Славов с ЕГН...... е регистриран като кандидат за общински съветник - позиция 2 от кандидатската листа за общински съветници в Община Ямбол, предложена от партия ГЕРБ в изборите за общински съветници и кметове на 25.10.2015г.

Предвид изложеното и на основание чл. 87, ал. 1, т. 1 във връзка с чл.413 ал.4 от ИК и Решение №2884-МИ/03.11.2015г. на ЦИК Общинска избирателна комисия -Ямбол

**Р Е Ш И:**

ЗАЛИЧАВА ГЕОРГИ ИВАНОВ СЛАВОВ с ЕГН……… от списъка на регистрираните кандидати от листата за общински съветници, предложена от партия ГЕРБ за участие в изборите за общински съветници и за кметове, насрочени за 25.10.2015 г., поради избирането му за кмет на Община Ямбол.

Решението подлежи на обжалване пред Централната избирателна комисия чрез Общинска избирателна комисия Ямбол в тридневен срок от обявяването му.

**ПРЕДСЕДАТЕЛЯТ ЕКАТЕРИНА ЯНЕВА**: Колеги чухте проекта за решение, който е съгласен с него моля да гласува.

НЕДЯЛКО САВОВ: **За** – 8 членове: Екатерина Янева, Кристина Генова, Станка Раданова, Недялко Савов , Мирослава Янева, Драгомир Димитров, Мариана Гърдева, Младенка Делибалтова

Против – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и с №213-МИ/09.11.2015г.

Преди да продължим с доклада по входяща поща Ви информирам, че във връзка с постъпилите две жалби срещу наше решение №211-МИ/26.10.2015г., с което е обявен изборният резултат в изборите за общински съветници и съответно избраните общински съветници съда е насрочил съдебното заседание за 11.11.2015г. от 14.00часа. Информирам Ве, че в изпълнение разпореждане съдебният състав по адм.д.№193/15г. /по жалбата на АБВ /, получено в ОИК на 06.11.2015г. днес сутринта съм представила в съда списък с исканата информация за адреси и телефони за връзка с представителствата на политическите партии и коалиции, които имат избрани общински съветници, както и адресите на всичките избрани общински съветници. Благодаря на колегата Генова за оказаната от нея помощ за своевременното изготвяне на тези списъци

При представянето на тези списъци в съда ме информираха, че с оглед обстоятелството, че е образувано и друго производство /адм. дело № 192/2015/ с жалбоподател Коалиция „Народен съюз” против същото Решение №211-МИ Ямбол от 26.10.2015г. на Общинската избирателна комисия-Ямбол за определяне на резултатите от проведени избори за общински съветници в Община Ямбол на 25.10.2015г. с Определение № 353/9.11.2015г.  Ямболският административен съд в закрито заседание е приел, че поради еднаквия предмет на разглеждане двете производства следва да се съединят в едно производство и да се издаде общо решение за тях. С посоченото определение съдът е изпратиладм.дело № 193/2015 г. по описа на Административен съд-Ямболза присъединяване към адм.дело № 192/2015 г. по описа на Административен съд - Ямбол.

Съобразно нормата на чл.76, ал.2, пр. 1-во от ИК процесуалното представителство по делото ще бъде осъществявано от мен. Не считам за необходимо да взимаме решение за упълномощаване на, зам.председател, секретар или член от комисията за осъществяване на процесуално представителство по делото.

Продължаваме по т.2 от дневния ред. Давам думата на Кристина Генова да докладва входящата поща, която се оказа доста.

**КРИСТИНА ГЕНОВА**: Колеги по електронната ни поща са получени следните писма:

**ПРЕДСЕДАТЕЛЯТ ЕКАТЕРИНА ЯНЕВА:** Някой нещо има ли да добави? Няма. Благодаря Ви колеги, че се отзовахте и присъствахте на днешното заседание.

Закривам днешното заседание в 17.32 ч.

ПРЕДСЕДАТЕЛ: Екатерина Янева

СЕКРЕТАР: Недялко Савов